ชินวรณ์ เฉลย เก้าอี้หมุนกลางสภา ผมหมุนเอง ไร้ปาฏิหาริย์ (คลิป)
นายชินวรณ์ บุณยเกียรติ รองประธานวิปรัฐบาล เฉลย เก้าอี้หมุนกลางสภา ผมเป็นคนหมุนเอง ไร้ปาฏิหาริย์ ยัน ไม่เกี่ยวอาถรรพณ์ปรับเปลี่ยนครม.เพราะนายกฯ ไม่ได้เป็นคนหมุนวันที่ 2 ก.ค. ที่รัฐสภา นายชินวรณ์ บุณยเกียรติ รองประธานวิปรัฐบาล และส.ส.นครศรีธรรมราช พรรคประชาธิปัตย์ กล่าวถึง คลิปเก้าอี้หมุนเอง ที่ท่านอิสระ กำลังอภิปรายร่างพ.ร.บ.งบประมาณปี 2564 วงเงิน 3.3 ล้านล้านบาท ว่า ข้อเท็จจริง ตอนนั้นมีเพื่อนส.ส.ท่านหนึ่ง มานั่งหารือกับผม เรื่องเวลาในการอภิปราย แล้วพอเพื่อนท่านนั้นลุกไป เก้าอี้ก็เลยไม่ได้จัดอยู่ที่เดิม ผมก็เลยเป็นคนดึงเก้าอี้หมุนให้กลับมาที่เดิมก็เท่านั้น ไม่ใช่ปาฏิหาริย์อะไร แล้วก็ไม่เกี่ยวเรื่องปรับครม.ผมว่ามันไม่เกี่ยวกัน ยืนยัน เพราะผมเป็นคนหมุนเก้าอี้เอง นายกฯ ไม่ได้เป็นคนหมุน เป็นเรื่องปติ ทั้งนี้ มาใช้รัฐสภาก็ไม่เคยเจอเหตุอะไร รัฐสภาก็เป็นสถานที่ศักดิ์สิทธิ์อยู่แล้ว ก็อยากบอกเรื่องนี้ว่า ในสังคมระบอบประชาธิปไตย เราต้องใช้ปัญญาและเหตุผลในการอยู่ร่วมกัน
นายชินวรณ์ บุณยเกียรติ รองประธานวิปรัฐบาล เฉลย เก้าอี้หมุนกลางสภา ผมเป็นคนหมุนเอง ไร้ปาฏิหาริย์ ยัน ไม่เกี่ยวอาถรรพณ์ปรับเปลี่ยนครม.เพราะนายกฯ ไม่ได้เป็นคนหมุน 
เก้าอี้หมุนกลางสภา,ชินวรณ์ บุณยเกียรติ,เก้าอี้หมุนเอง,คลิปเก้าอี้หมุนเอง,ข่าวทั่วไป